Runavíkar kommuna søkir eftir vatnmeistara. Í kommununi eru 15 bygdir, sum allar hava kommunala vatnveiting. Í vatnveitingartoyminum eru 1 vatnmeistari og 2 vara-vatnmeistarar. Arbeiðið fevnir um: • Leiðsluuppgávur • Rakstur og samskipan av vatnveitingunum • Yvirvaking við stýrisskipan • Viðlíkahald av vatnveitingunum • Dagligt innaneftirlit • Dagarbeiði og vaktarbeiði uttan fyri vanliga arbeiðstíð. • Skráseting í GIS • Ráðgeving í sambandi við víðkan av vatnveitingarskipanini Førleikakrøv: • Maskinmeistaraútbúgving ella aðra líknandi útbúgving • Koyrikort til persónsbil Vit sóknast eftir vatnmeistara, sum: • Er opin og fyrikomandi • Hevur góð samstarvsevnir • Er framsøkin og dugir at taka ábyrgd • Eigur evnini bæði at virka í toymi og arbeiða sjálvstøðugt Løn er sambært sáttmála millum avvarðandi yrkisfelag og KAF. Nærri upplýsingar um starvið fáast við at venda sær til býarverkfrøðingin Maritu Hentze á telefon 23 70 70. Umsókn, saman við CV, mynd, avriti av prógvi og møguligum viðmæli/um, skal vera kommununi í hendi í seinasta lagi sunnudagin hin 6. desember 2020. Søk starvið umvegis leinkið: www. runavik. fo/Leys størv. Um ikki nóg nógvir skikkaðir umsøkjarar eru, skilar kommunan sær rætt til at søkja av nýggjum. Runavíkar kommuna er ein kommuna í menning og broyting, har tú hevur møguleika at gera tína ávirkan galdandi. Runavíkar kommuna er triðstørsta kommuna í landinum, og búgva uml. 4.200 fólk í teimum 15 bygdunum, sum hoyra til kommununa.